b'\n_START_ARTICLE_\nB\xc3\xbclent Ersoy\n_START_SECTION_\nTalambuhay\n_START_PARAGRAPH_\nSi B\xc3\xbclent Ersoy ay ipinanganak sa B\xc3\xbclent Erko\xc3\xa7 noong 9 Hunyo 1952 sa Istanbul. Siya ay nagsimula ng kanyang karera sa pagkanta bilang isang lalakeng mang-aawit sa genre ng Turkish classical music, at naging isang aktor. Siya ay nagpapalit ng kasarian sa London noong 1981 bagaman hindi niya pinalitan ang kanyang pangalang panglalake. Pagkatapos ng pagbabago ng kasarian, siya ay sinalungat ng rehime ni Kenan Evren. Sa pagsugpo ni Kevren sa mga "hindi umaayon sa kaugaliang panlipunan", ipinagbawal ang mga pagtatanghal ni Ersoy at ng ibang mga transeksuwal. Pinetisyon ni Ersoy ang mga korte na kilalanin siya bilang isang babae noong Enero 1982 ngunit ito ay hindi pinayagan. Pagkatapos ng ilang araw, siya ay nagtangkang magpakamatay. Noong 1983, nilisan na niya ang entertainment industry. Sa parehong taon, umalis na si Even sa opisina at ang mga patakaran niya ay binawi. Pinagpatuloy ni Ersoy ang kanyang karerang pagkanta sa Germany bukod pa sa Turkey. Gumawa rin siya ng mga pelikulang Turkish sa Germany. Sa parehong panahon, siya ay nagkaroon ng relasyon kay Birol G\xc3\xbcrkanl\xc4\xb1. Noong 1988, ang Turkish Civil Code ay binago upang ang mga nagpapalit ng kasarian ay makakapagapply ng isang pink o blue(kung lalaki) na identity card na legal na kikilala sa kanilang bagong kasarian. Agad na bumalik si Ersoy sa pagkanta at pagarte sa Turkey at naging mas sikat bilang isang babae kesa bilang isang lalake. Ang publiko ay tumawag sa kanyang Abla o "Ate" bilang pagtanggap nila ng kanyang bagong kasarian. Noong 1995 sa kanyang album na Alaturka, kinanta niya ang adhan bilang bahagi ng "Aziz \xc4\xb0stanbul," na aktong ikinagalit ng mga klerikong Muslim dahil sa kanyang pagiging transwoman. Noong 1998, pinakasalan niya si an Cem Adler. Si Ersoy ay nasugatan noong Enero 1999 habang nagmamaneho kasama ng kanyang asawa ngunit gumaling. Sa parehong taon, diniborsiyo niya ang kanyang asawa dahil sa nalaman niya ang pakikitagpo nito sa isang call girl. Nagpatuloy na magtanghal si Ersoy sa maraming mga palabas sa telebisyon at nagsilbing hurado sa isa sa pinakasikat na palabas sa telebisyon sa Turkey na "Popstar Alaturka". Pinakasalan ni Ersoy ang contestant ng "Popstar Alaturka" na si Arma\xc4\x9fan Uzun noong Hulyo 2007 ngunit nakipagdiborsiyo noong Enero 2008.'